|  |
| --- |
| О К Р Ъ Ж Н А П Р О К У Р А Т У Р А С Л И В Е Н |



ЗА ДЕЙНОСТТА НА ОКРЪЖНА ПРОКУРАТУРА СЛИВЕН И РАЙОННА ПРОКУРАТУРА СЛИВЕН

**за 2 0 2 4 г.**

Дейността на Окръжна прокуратура - Сливен през 2024 година бе съобразена с основните задачи, стоящи пред Прокуратурата, свързани с борбата срещу  престъпността и правонарушенията.

Основна цел на Окръжна прокуратура Сливен беше укрепване законността в района и подобряване взаимодействието на прокуратурата с териториалните поделения на МВР, разследващите звена и съда.

**РАЗДЕЛ I**

**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И РАЗСЛЕДВАЩИТЕ ОРГАНИ**

Сливенският съдебен район обхваща територията на административна област Сливен, с общо население по статистически данни към началото на 2024г.  около 170 051 жители, на територия от 3544 кв.км, представляваща 3,19% от територията на Р България. Административна област Сливен включва Община Сливен с население 110 972 души, Община Твърдица с население 13 197 души, Oбщина Нова Загора с население 30 007 души и Oбщина Котел - 15875 души.От цялото население на областта приблизително 65% живеят в градовете и 35% живеят в селата. Обособеният на територията на областта съдебен район включва Окръжна прокуратура и Районна прокуратура Сливен с 2 териториални отделения към нея. Към Областна дирекция на МВР-Сливен функционират 4 районни управления.

Състоянието на престъпността в област Сливен и през 2024 година е естествено отражение на общото състояние на престъпността в страната, както и на спецификите в териториално-географското разположение, в демографското, социалното, икономическото състояние и заетостта на човешките ресурси. Специфичните за района рискови фактори, оказващи влияние на тенденциите на престъпността в областта продължават да са ниското образователно ниво и липса на квалификация на голяма част от населението, високата безработица, наличие на концентрирани малцинствени групи в няколко населени места. Както през предходните години, така и през 2024г., традиционната престъпност – престъпленията против собствеността и общоопасните престъпления, тясно свързани с горепосочените фактори, запазват значителен дял в общата статистика на престъпността.

Наред с намаляване на населението, през отчетният период се наблюдава и сериозно намаляване на нивото на регистрираната престъпност в региона с 8,55% и намаляване на наблюдаваните досъдебни производства в прокуратурите.

През 2024г. прокурорите от системата на Окръжна прокуратура - Сливен са наблюдавали общо 3949 досъдебни производства или с 11,08% по-малко от 2023г., когато са били наблюдавани 4441 досъдебни производства. Намалението е още по-голямо спрямо 2022г. - 20,88%, когато са били наблюдавани 4991 досъдебни производства. От наблюдаваните производства, новообразувани през отчетния период са общо 2170 досъдебни производства. Налице е намаление и на новообразуваните досъдебни производства в сравнение с предходните две години: през 2023г. техният брой е възлизал на 2332, а през 2022г. - 2289 бр. В процентно съотношение намалението е с 6,95% спрямо 2023 г., а спрямо 2022 г. е с 5,2%.

През 2024г. са приключени общо 2295 досъдебни производства, при 2333 за 2023г. и 2454 за 2022г., което показва намаление в броя на приключените досъдебни производства с 1,63% спрямо 2023 г. и с 6,48% спрямо 2022г.

През 2024г. в съда са внесени 947 прокурорски акта, при 1020 внесени акта в съда за 2023г. и 1001 акта за 2022 г. Налице е намаление на броя на внесените в съда прокурорски актове през отчетния период спрямо 2023 г. със 7,16%, а в сравнение с 2022г. - с 5,39%.

Общо решените от съда дела през отчетния период са 1053 бр. (при 1072 за 2023г. и 1114 за 2022г.). Забелязва се намаление на броя на решените от съда дела спрямо предходната 2023 година с 1,77%, а спрямо 2022г. намалението е с 5,47%.

През 2024г. относителният дял на внесените в съда досъдебни производства - 947 бр., спрямо наблюдаваните 3949 ДП е 23,98%. През предходната 2023 година процентното съотношение по този показател е 22,92%, а през 2022г. е било 19,98%. Тези резултати свидетелстват за трайна тенденция на повишаване на ефективността на прокуратурите от сливенския съдебен район.

По данни на ОД на МВР – Сливен през 2024 г. в областта са били регистрирани 2011 престъпления, като се отчита намаление на броя им с 8,55%, спрямо 2023 г., когато техният брой е бил 2199 и намаление с 11,84% спрямо 2022г., когато техният брой е бил 2281. От регистрираните 2011 престъпления, 1794 са криминални и 217 – икономически.

През 2024г. разкриваемостта, отчетена от ОД на МВР – Сливен за цялата област при криминалните престъпления е 58,58%. За сравнение през 2023 г. е 61,59%, а за 2022 г. - 54,94%. През 2024 г. са били регистрирани 217 икономически престъпления. Разкриваемостта по това направление е 57,14%, при 51,36% за 2023 г. и 41,26% за 2022г.

Средният процент на разкриваемост общо за криминалните и икономически престъпления, отчетен в ОД на МВР Сливен е 58,43%, при 50,97% за 2023г. и 53,17% за 2022 година.

Най-голям дял от регистрираните криминални престъпления заемат тези срещу собствеността. На второ място, като дял от регистрираните престъпления са общоопасните престъпления, следвани от престъпленията против личността. От регистрираните през 2024г. 217 икономически престъпления, с най-голям дял са тези против стопанството. На второ място са документните престъпления, а на трето – престъпления против интелектуалната собственост.

През отчетния период, както и през предходните години, от страна на ръководствата на Окръжна прокуратура и Районна прокуратура – Сливен, с цел подобряване ефективността на дейността по противодействие на престъпността в съдебния район и на тази по разкриване и доказване на престъпленията, са полагани усилия за поддържане на тясно взаимодействие между прокуратурата, следствените органи и оперативните служби на МВР и ДАНС, чрез провеждане на периодични работни срещи, с цел обмен на информация и набелязване на задачи, които биха довели до постигането на по-добри резултати при провеждане на разследванията по досъдебните производства и особено по тези със значим обществен интерес. На изключително високо ниво е поддържано и взаимодействието между прокурорите от съдебния район и разследващите органи, с цел оказване на методическа помощ и подобряване на ефективността на разследванията по досъдебните производства, разкриване на извършителите на престъпления, привличането им към наказателна отговорност, вземането по отношение на същите на адекватни мерки за неотклонение и своевременното им предаване на съд.

**РАЗДЕЛ II**

**І. ДОСЪДЕБНА ФАЗА**

**1. Преписки. Проверки по чл.145 от ЗСВ – срочност, резултати, мерки.**

През 2024 г. прокурорите от системата на Окръжна прокуратура - Сливен са работили общо по 5550 преписки, от които новообразуваните преписки са 4989 бр.

Налице е приблизителен паритет на наблюдаваните преписки спрямо 2023 година и за 2022 год. За сравнение – през 2023 год. прокурорите са работили по 5586 преписки, от които новообразувани 4999, а през 2022 г. прокурорите са работили по 5526 преписки, от които новообразувани 4985бр.

Намалението в проценти при общия брой преписки спрямо 2023 г. е с 0,64%, а спрямо 2022 г. се отчита увеличение с 0,43%. При новобразуваните преписки се наблюдава намаление с 0,2 % спрямо 2023 г. и увеличение с 0,08% спрямо 2022 г.

Общият брой на преписките, които прокурорите от системата на Окръжна прокуратура - Сливен са решили в едномесечен срок (включително с възлагане на проверка или извършване лична проверка от прокурор, инстанционни преписки и изпратени по компетентност на други прокуратури или органи) е 5295 бр., като няма решени над едномесечния срок. С отказ да се образува досъдебно производство са решени 3675 преписки, а с постановления за образуване на досъдебно производство – 973 преписки.

По 1622 преписки е била възложена проверка от прокурор на друг орган. От тях, след приключване на проверката, с образуване на досъдебно производство са решени 295, а с отказ да се образува досъдебно производство – 914 бр. Приключили са 1359 проверки, всички в законовия срок по чл.145, ал.2 от ЗСВ. По 5 преписки са били извършени лични проверки от прокурор, приключени в законовия срок. С разпореждане на прокурор са били върнати 101 преписки за допълване на проверката. Следва да се посочи, че общият брой на преписките с неприключени проверки е 263.

Когато възложената проверка не е приключвала в първоначално определения от прокурорите срок за извършването й, органите, извършващи проверката са уведомявали прокуратурата за причините за това и своевременно е искано продължаване на срока за извършване на проверката.

От страна на прокурорите от Окръжна прокуратура - Сливен са решени 133 инстанционни преписки, при което потвърдените актове на Районна прокуратура - Сливен са 116, в т.ч. 60 постановления за отказ от образуване на досъдебно производство. Отменените актове на Районна прокуратура - Сливен са 41, в т.ч. 23 постановления за отказ от образуване на досъдебно производство. Отчетените данни сочат, че 87,22% от постановените по преписките прокурорски актове на Районна прокуратура - Сливен са били потвърдени при осъществения инстанционен контрол.

В обобщение следва да бъде посочено, че в организацията на работата по предварителните проверки не са констатирани проблеми, а дейността на прокуратурите от системата на Окръжна прокуратура - Сливен по този показател се отличава с бързина, срочност, ефективност и качество.

**Преписки и наказателни производства, образувани след самосезиране и по сигнали на контролните органи и материали на ДАНС. Постановени присъди.**

През отчетния период в прокуратурите от системата на Окръжна прокуратура - Сливен са наблюдавани общо 4 преписки, образувани след самосезиране. Наблюдавано е едно досъдебно производство, като в съда е внесен прокурорски акт и едно лице е осъдено с влязъла в сила присъда. Сравнителният анализ показва устойчивост по този показател спрямо 2023 година и 2022 година, когато са били наблюдавани 3 преписки след самосезиране.

По сигнали на контролните органи през 2024 г. са образувани 72 преписки, 23 от които са решени с образуване на досъдебно производство. ОП-Сливен и РП-Сливен са наблюдавали 41 досъдебни производства от отчитаната категория, като са внесени в съда 7 прокурорски акта, осъдени са 3 лица с влязъл в сила съдебен акт. За сравнение, през 2023 година са били наблюдавани 58 преписки, 19 от които са решени с образуване на досъдебно производство. През 2022 год. са били наблюдавани 58 преписки, 13 от които са решени с образуване на досъдебно производство.

От образуваните по сигнали на контролни органи преписки, за 2024 г. по сигнали на Национална агенция по приходите са наблюдавани 67 преписки, от които по 22 са образувани досъдебни производства. Наблюдавани са 40 досъдебни производства, образувани по сигнали на НАП, като са внесени 7 прокурорски акта в съда и са осъдени 3 лица с влязъл сила съдебен акт.

През 2024г. по сигнали на Агенция за държавна финансова инспекция са наблюдавани от Окръжна прокуратура – Сливен 5 преписки, по които през годината е образувано едно досъдебно производство.

Окръжна прокуратура - Сливен не е наблюдавала преписки, образувани по сигнали на Агенция „Митници“, респ. през годината не е образувано досъдебно производство.

През отчетния период Окръжна прокуратура - Сливен е наблюдавала 13 преписки, образувани по материали от ДАНС, от които по 4 преписки са образувани досъдебни производства. Наблюдавани са 7 досъдебни производства. Една от наблюдаваните преписки е образувана по материали на Дирекция за финансово разузнаване и решена с образуване на досъдебно производство.

През 2024 г. по материали на Дирекция “Вътрешна сигурност-МВР” са наблюдавани общо 2 преписки на РП – Сливен.

През отчетния период няма образувани преписки, наблюдавани досъдебни производства, внесени в съда прокурорски актове и осъдени лица, образувани по сигнали на Сметна палата, Дирекцията за национален строителен контрол и Агенция за следприватизационен контрол.

**2. Следствен надзор**

**2.1. Обобщени данни по видове досъдебни производства, по видове разследващи органи и съобразно систематиката на НК, вкл. по отношение пострадалите лица и на ощетените юридически лица от престъпления.**

През периода 01.01.2024 г. – 31.12.2024 г. прокурорите от системата на Окръжна прокуратура - Сливен са наблюдавали общо 3949 досъдебни производства, включително такива прекратени по давност. Наблюдаваните досъдебни производства (делата на производство), без прекратените по давност, са 3406, а новообразуваните досъдебни производства за отчетния период са 2170.

За 2024 год. са наблюдавани общо 265 бързи производства, при 253 бързи производства за 2023 год. и 344 бързи производства за 2022 г. Отчита се увеличение на бързите производства спрямо 2023 г. с 12 броя и намаление спрямо 2022 г. със 79 броя.

***В графичен вид по прокуратури и общо за региона за последните три години сравнителните данни са следните:***

През 2024 г. по общия ред са разследвани 3212 досъдебни производства, като в това число са включени бързите производства, при които разследването е приключило по общия ред.

Сравнено с предходните две години се наблюдава значително увеличение по този показател спрямо данните за 2022 година и незначителен спад спрямо данните за 2023 година, като в графичен вид по прокуратури и общо за региона за последните три години, данните са следните:

Структурата на новообразуваните досъдебни производства, наблюдавани от прокуратурите от системата на Окръжна прокуратура - Сливен за 2024 г. и пострадали лица по тях съобразно систематиката на НК в табличен вид е следната:

|  |  |  |  |
| --- | --- | --- | --- |
| Глава от НК | Брой ДП | Брой пострадали физически лица | Брой пострадали юридически лица |
| ***II-Престъпления против личността***  | 350 | 368 | - |
| ***III-Престъпления против правата на гражданите*** | 37 | 3 | 30 |
| ***IV-Престъпления против брака и семейството*** | 158 | 117 | 0 |
| ***V-Престъпления против собствеността*** | 839 | 721 | 132 |
| ***VI-Престъпления против стопанството*** | 94 | 34 | 2 |
| ***VII-Престъпления против финансовата, данъчната и осигурителната системи*** | 7 | - | - |
| ***VIП-престъпления против дейността на държавни органи, общ. организации и лица, изпълняващи публични функции*** | 45 | 19 | - |
| ***IX-Документни престъпления*** | 50 | - | - |
| ***IX “а“-Компютърни престъпления*** | 1 | - | 1 |
| ***X-Престъпления против реда и общественото спокойствие*** | 30 | - | - |
| ***XI-Общоопасни престъпления*** | 559 | 108 | 8 |

Досъдебните производства разследвани по общия ред от разследващ полицай са 3098 производства, а тези разследвани от следовател - 114 броя. За отчетния период няма досъдебни производства, разследването по които да е провеждано от прокурор.

През отчетната 2024 година разследването по 114 досъдебни производства се е провеждало от следовател, което е с 6 досъдебни производства повече от 2023 година и 5 досъдебни производства по-малко от 2022г., когато разследването по 119 досъдебни производства се е провеждало от следовател.

Относителният дял на досъдебните производства, разследвани от следовател през 2024 г., спрямо общия брой разследвани производства, възлиза на 3,55%. Това съотношение за 2023 година е 3,34%, а за 2022 год. е 3,87%.

Реално работили през 2024 год. в ОСО при ОП – Сливен са средно 6 следователи, като средната натовареност на следовател през отчетния период е 49,0, при 81,8 за 2023 год. и при 65 за 2022 г.

 Новообразуваните през 2024 г. досъдебни производства, по които разследването е било провеждано от следовател са 41, при 41 ДП през 2023 година и 48 през 2022 г.

Отчетените данни сочат устойчивост през последните три години на броя на новообразуваните и възложени за разследване на следовател досъдебни производства.

**Мерки за неотклонение.**

По досъдебни производства на Окръжна прокуратура – Сливен и Районна прокуратура - Сливен са били внесени в съдилищата общо 103 искания с правно основание чл.64 от НПК за определяне на мярка за неотклонение задържане под стража, при 152 за 2023 год. и 124 за 2022 год.

От внесените общо 103 искания с правно основание чл. 64 от НПК, са уважени 91, което представлява 88,35 %.

За сравнение, от внесените през 2023 год. общо 152 искания са уважени 138, което представлява 90,79%, а през 2022 г. от внесените 124 искания са били уважени 106, което представлява 85,48%.

Броят на обвиняемите лица, по отношение на които през отчетния период е била взета мярка за неотклонение задържане под стража е 93.

Съпоставено с предходни периоди данните са следните: 138 задържани лица през 2023 год и 105 задържани лица през 2022 год.

През 2024 г. има подадени общо 4 протеста по реда на чл.64 ал.6 от НПК срещу неуважени от съда искания за определяне на мярка за неотклонение задържане под стража, от които 2 са уважени и 2 не са уважени.

От страна на прокурорите от съдебния район е осъществяван системен контрол по отношение на разследванията по досъдебни производства със задържани лица, с оглед приоритетното им приключване.

През 2024 г. спрямо 18 лица е взета мярка за неотклонение “Домашен арест”.

В 8 случая мярката за неотклонение “Задържане под стража” е изменена от прокурор, поради отпадане опасността обвиняемия да се укрие или да извърши друго престъпление (чл.63 ал.6 от НПК), като спрямо едно лице мярката за неотклонение е изменена на основание чл.63 ал.5 от НК.

**2.2 Срочност на разследването.**

В прокуратурите от Сливенския съдебен район през 2024 г. са приключени общо 2295 досъдебни производства, всички в законовия срок. Разследването по неприключените 916 досъдебни производства се провежда в законоустановените срокове.

Общият брой на решените досъдебни производства с постановления за прекратяване или с прокурорски актове за внасяне в съда през 2024 г. възлиза на 1779 броя. От тях, с приключено разследване до 8 месеца са 1332 досъдебни производства, до 1 година – 214 досъдебни производства, над 1 година – 179 досъдебни производства и над 2 години – 54 досъдебни производства.

***Продължителността на досъдебната фаза по прокуратури и общо за съдебния район, считано от образуване на досъдебно производство, до решаването му от прокурор с прекратяване или внасяне в съда, представена в графичен вид по брой досъдебни производства през 2024 г. е следната:***

***Процентното съотношение на продължителността на досъдебната фаза – от образуването на досъдебно производство до решаването му от прокурор по същество, с прекратяване или внасяне в съда през 2023г. за съдебния район, в графичен вид е следното:***

Като положителна тенденция следва да се отчете фактът, че най- голям е процентът на приключените досъдебни производства до 8 месеца – 1332 бр. от общо приключените 1779 досъдебни производства, който за отчетния период представлява 74,87% от приключилите досъдебни производства, решени с прекратяване или внасяне в съда.

За сравнение, през 2023 година приключените досъдебни производства в срок до 8 месеца са представлявали 77,85% от решените с прокурорски акт за прекратяване или внасяне в съда, а за 2022 год. – 78,6%. Отчетените данни сочат относителна устойчивост на процентното съотношение на приключените в посочения срок досъдебни производства за последните три години.

Следва да се отбележи, че е налице сравнителна устойчивост и по отношение на броя и процентното съотношение на приключените досъдебните производства, разследването по които е продължило до 1 година, като същите съставляват 12,03% от всички досъдебни производства решени по същество за 2024 г.

Отчита се незначително увеличаване на броя на разследваните досъдебни производства над 1 година, като за отчетната година техният дял възлиза на 10,06% спрямо всички досъдебни производства, решени по същество, при 8,57% - за 2023 година и при 7% за 2022 год.

Към края на отчетния период 54 досъдебни производства са разследвани над 2 години, при 75 досъдебни производства за 2023 година и 94 досъдебни производства за 2022 год.

Отчетеното през 2024 г. чувствивтелно намаление на броя на досъдебните производства, чието разследване продължава повече от две години, се дължи на предприетите от административните ръководители на ОП - Сливен и РП – Сливен, на основание чл.140 ал.4 от Закона за съдебната власт, организационни мерки за ускоряване на разследванията и приключването им в разумен срок.

**2.3. Решени досъдебни производства от прокурор. Видове решения**

През 2024 г. прокурорите от системата на Окръжна прокуратура – Сливен са решили общо 2960 досъдебни производства, от които в срок до 1 месец – 2915 досъдебни производства, а в срок до 2 месеца (с удължен срок от административния ръководител) – 45 досъдебни производства.

През 2024 г. спрените досъдебни производства са 565, от които 448 досъдебни производства са спрени поради неразкриване извършителя на престъплението, представляващо 79,29% от тях.

Броят на прекратените досъдебни производства е 1375, от които 543 бр. са прекратени поради изтекла давност.

През 2024 година в съда са внесени общо 947 прокурорски акта. Отчита се намаление на внесените в съда прокурорски актове, както спрямо 2023 г. /внесени в съда общо 1020 прокурорски акта/, така и спрямо 2022 год. /внесени 1001 прокурорски акта/.

Броят на обвинителните актове внесени през 2024 година е 550, като относителният им дял спрямо общо внесените в съда 947 акта е 58, 08 %.

За сравнение – през 2023 година броят на внесените обвинителни актове е 549, като относителният им дял към общо внесените в съда 1020 акта е бил 53,82%, а през 2022 г. този показател е 556, като относителният им дял към общо внесените в съда 1001 актове е бил 55,54%.

Отчита се устойчивост в броя на внесените обвинителни актове в сравнение с предходните две години.

Внесените в съда споразумения за отчетния период са 302 бр., при 330 бр. за 2023 година и при 292 бр. за 2022 год.

Внесените предложения за освобождаване от наказателна отговорност по чл.78а от НК за отчетния период са 95 бр., като се отчита значително намаление спрямо предходните две години, когато те са били съответно 141 бр. през 2023 година и 153 бр. за 2022 г.

В табличен и графичен вид относителният дял на различните видове внесени в съда прокурорски актове през 2024 г., спрямо общо внесените прокурорски актове има следните измерения:

|  |  |  |  |
| --- | --- | --- | --- |
|  | ***2022*** | ***2023*** | ***2024*** |
| ***Общо внесени прокурорски актове*** | ***1001*** | ***1020*** | ***947*** |
| ***Обв.акт*** | *556* | *549* | *550* |
| ***Относителен дял към общо внесените*** | *55.54 %* | *53.82 %* | *58,08 %* |
| ***Споразумения*** | ***292*** | ***330*** | ***302*** |
| ***Относителен дял към общо внесените*** | *29,17 %* | *32,35 %* | *31,89 %* |
| ***Предложение за освобождаване от наказателна отговорност по чл.78а от НК*** | ***153*** | ***141*** | ***95*** |
| ***Относителен дял към общо внесените*** | *15.28 %* | *13.82 %* | *10.03 %* |

Общо предадени на съд през 2024 год. са 1128 лица , при 1208 лица за 2023 г. и при 1144 лица за 2022 г.

***Съотношение в графичен вид на наблюдаваните, решените и внесените в съда досъдебни производства през отчетния период и предходните две години:***

***Относителният дял на решените спрямо наблюдаваните досъдебни производства през 2024г., съпоставен с предходните две години продължава да е устойчив, видно от приложената по-долу диаграма.***

**ІІ. СЪДЕБНА ФАЗА**

**1. Наказателно-съдебен надзор**

През 2024г. от съдилищата в Сливенски съдебен регион са образувани общо 948 дела по внесените от Окръжна прокуратура – Сливен и от Районна прокуратура – Сливен 947 прокурорски акта, от които 550 обвинителни акта, 302 споразумения и 95 постановления за освобождаване от наказателна отговорност с налагане на административно наказание.

През отчетния период по разгледаните от съдилищата от Сливенски съдебен регион дела са били постановени общо 1053 решения, от които по обвинителни актове – 650 решения, по споразумения – 305 решения и по внесени постановления за освобождаване от наказателна отговорност с налагане на административно наказание – 98 решения.

През 2024 год. са постановени общо 1018 осъдителни и санкционни решения. Относителният им дял спрямо всички постановени от съда решения по внесените прокурорски актове е 96,68% при 97,2% за 2023г. и 96,49% за 2022г.

За сравнение през 2023г. са постановени общо 1042 осъдителни и санкционни решения, а през 2023г. техният брой е бил 1075 решения.

През 2024год. са били осъдени и санкционирани общо 1138 лица, а с влязъл в сила съдебен акт са били осъдени общо 1122 лица.

През 2023 год. са били осъдени и санкционирани общо 1216 лица, а с влязъл в сила съдебен акт са били осъдени общо 1184 лица.

През 2022 год. са били осъдени и санкционирани общо 1136 лица, а с влязъл в сила съдебен акт са били осъдени общо 1098 лица.

От общия брой осъдени и санкционирани лица (1138) по внесени обвинителни актове са били осъдени 690 лица, по внесени споразумения – 333 лица, а по внесени предложения по чл.78а от НК – 115 лица.

При сравняване на данните по така отчетения показател спрямо тези за 2023 год. /осъдени и санкционирани общо 1216 лица/ и за 2022 год. /осъдени и санкционирани общо 1136 лица/ се налага изводът, че през отчетната година е налице намаление на броя на осъдените лица спрямо 2023 г. със 78 осъдени лица, а спрямо 2022 г. е на лице устойчивост на данните по този показател.

**2. Постановени оправдателни присъди и върнати от съда дела**

През 2024 год. от съдилищата в Сливенски съдебен регион са били постановени общо 8 оправдателни присъди и едно оправдателно решение при постановени общо 11 оправдателни присъди и едно оправдателно решение за 2023 год. и постановени общо 14 оправдателни присъди и 5 оправдателни решения за 2022 год.

Съотношението на оправдателните присъди и решения през отчетния период – 9 бр., спрямо общо постановените от съда 1053 съдебни решения представлява 0,85%, като за 2023г. това съотношение е 1,12%, а за 2022г. - 1,71%.

С оглед на отчетените през 2024 г. данни се констатира намаляване на броя на постановените оправдателни съдебни актове в сравнение с данните отчетени през 2023 г. и през 2022 г.

Показателно за отчетената положителна тенденция е обстоятелството, че през отчетният период няма постановени оправдателни присъди и решения по внесени от ОП-Сливен дела.

**Оправдани лица и относителен дял спрямо осъдените и санкционирани лица:**

През 2024 год. с постановени от съдилищата в Сливенски съдебен район оправдателни съдебни актове са оправдани общо 9 лица.

За сравнение, през 2023 год. с постановени от съдилищата в Сливенски съдебен район оправдателни съдебни актове са били оправдани общо 15 лица, а през 2022 год. броят на оправданите с постановени оправдателни съдебни актове лица също е бил 19 лица.

Отчетените данни сочат значително намаление на оправданите лица с постановени от съдилищата на Сливенски съдебен регион оправдателни съдебни актове, като оправданите през отчетния период лица са с 6 по-малко в сравнение с броя на оправданите лица през 2023 г. и с 10 лица по-малко спрямо 2022г.

Относителният дял на оправданите през отчетния период лица с постановени оправдателни присъди/решения (9) спрямо броя на осъдените и санкционирани лица (1138) е 0,79 %.

През отчетният период с влезли в сила оправдателни съдебни актове са оправдани общо 4 лица, които спрямо общия брой на осъдените и санкционирани лица с влязла в сила присъда /1122/ представлява 0,36 %, а спрямо общия брой осъдените и санкционирани лица /1138/ – 0,35 %.

***Оправдани лица с влязла в сила присъда и относителен дял към осъдените и санкционирани лица с влязла в сила присъда:***

За сравнение с данните за 2023 год., съотношението на броя на оправданите лица с влязла сила присъда/12/ спрямо осъдените с влязъл в сила съдебен акт през периода - 1184 лица е 1,01 %, а спрямо общия брой осъдени и санкционирани лица /1336/ – 0,9 %.

За сравнение с отчетените през 2022 год. данни по този показател съотношението на броя на оправданите с влязъл в сила съдебен акт лица /19/ спрямо общия брой на осъдените и санкционирани лица с влязла в сила присъда (1098), представляват 1,73 %, а спрямо общия брой осъдени и санкционирани лица (1136) – 1,67%.

При съпоставянето на така отчетените данни се налага извода, че през 2024 год. е налице тенденция за значително намаление на оправданите лица с влязъл в сила съдебен акт.

**Анализ на причините за постановяване на оправдателни присъди.**

При обобщаване на причините, довели до постановяване на влезли в сила оправдателни присъди се налага извода, че при по-голяма част от делата, по които съдебното производство е приключило с оправдателен съдебен акт, се констатира различно тълкуване и прилагане на закона от прокурора и съда, свързано с различна оценка на доказателствената съвкупност относно съставомерността на деянието.

При незначителна част от делата, приключили с оправдателни присъди, се констатират случаи на проведено непълно разследване за изясняване на всички относими за предмета на доказване фактически обстоятелства, както и на проявена непрецизност от страна на прокурора при анализа и оценката на доказателствения материал при решаване на делото по същество. В отделни случаи в хода на проведеното съдебно следствие са били установявани обстоятелства, неизвестни при приключването на досъдебното производство.

**Върнати от съда дела**

През 2024 г. от съдилищата в Сливенския съдебен район са върнати общо 17 дела, от които 13 дела по внесени обвинителни актове, с определение на съда на основание чл. 249 ал.2 от НПК и 4 внесени предложения по чл.78а от НК. Относителният дял на върнатите делa спрямо общо внесените през отчетната година 947 прокурорски актове е 1,8%.

***Относителен дял на върнатите от съда дела спрямо внесените в съда ДП:***

През предходните две години съдилищата в Сливенския съдебен район са върнали по 12 дела, относителният дял на които спрямо броя на внесените прокурорски акта е 1,18% за 2023 г. и 1,2% за 2022 г.

Отчетените данни през 2024г. спрямо данните по този показател от предходните две години сочат за увеличение в броя и процентното съотношение на върнатите от съда дела спрямо внесените прокурорски актове.

През 2024г. са подадени общо 5 протеста по върнати на прокуратурата от съда дела на основание чл.249 ал.3 от НПК. Съдът е разгледал всички протести и е уважил един от тях.

При анализиране на причините, довели до връщането на дела от съда, като най-често основание за упражняването на това правомощие се открояват констатираните от съда допуснати нарушения в хода на досъдебното производство, довели до накърняване правото на защита на обвиняемите лица, както и допуснати процесуални нарушения от страна на прокурора при изготвянето на обвинителния акт.

Върнатите от съда дела се отчитат на провеждани съвещания на прокурорите от района на Окръжна прокуратура – Сливен. На съвещанията се обсъждат констатираните от съда нарушения на процесуалните правила, причините, които са довели до допускането на тези нарушения, набелязват се и мерки за подобряване качеството на работа на прокурорите.

**Протести – въззивни, касационни. Протести срещу оправдателни присъди. Относителен дял на уважените протести от разгледаните от съда.**

През 2024 год. прокурорите от района на Окръжна прокуратура – Сливен са подали общо 20 въззивни протеста. Относителният дял на протестите спрямо постановените от съда 1053 решения представлява 1, 9%.

За сравнение :

През 2023 год. прокурорите от района на Окръжна прокуратура – Сливен са подали общо 12 въззивни протеста. Относителният дял на протестите спрямо постановените от съда 1072 решения представлява 1, 12%.

През 2022 год. прокурорите от района на Окръжна прокуратура – Сливен са подали общо 22 въззивни протеста. Относителният дял на протестите спрямо постановените от съда 1114 решения представлява 1, 97%.

Най-често основанията за протест са нарушаване на материалния закон при постановяване на съдебните актове във връзка със съставомерността на деянието, степента на неговата обществена опасност и законосъобразността на наложеното наказание.

От подадените през отчетния период общо 20 протеста, 16 от тях са били подадени срещу изцяло и частично оправдателни присъди и решения. През отчетният период са разгледани 15 протеста /включително внесени от предходен период/, от които са уважени 8.

Относителният дял на уважените протести срещу изцяло и частично оправдателни присъди и решения (7) , спрямо броя на разгледаните от съда (13), е 53,85%.

През отчетният период няма подадени касационни протести.

**Дейност на прокуратурата по приложението на чл.83а-83е от ЗАНН.**

През 2024 г. в Окръжен съд – Сливен са разгледани общо 3 предложения по чл. 83б от ЗАНН по дела на Районна прокуратура – Сливен. През отчетния период по дела на Окръжна прокуратура – Сливен не са внасяни предложения по чл. 83б от ЗАНН.

Всички внесени от Районна прокуратура-Сливен предложения за налагане на имуществена санкция са по приключили наказателни производства, за осъществени престъпления по чл.172б от НК.

Две от делата са били образувани по внесени предложения през 2024 г., а едно по внесено предложение в предходен период, през 2023 г. Към края на отчетния период всички три дела са били приключени с влезли в сила съдебни актове. Общият размер на поисканите санкции е бил 45 854 лева, а размера на наложените с трите съдебни акта имуществени санкции е в размер на 17 843 лева.

Причина за голямата разлика между размера на исканата и наложена санкция е различното разбиране, което влагат Районна прокуратура -Сливен и Окръжен съд - Сливен при определяне на санкциите. В предложенията си прокурорите от Районна прокуратура Сливен искат налагане на имуществена санкция в размер, съответстващ на стойността на стоките, предмет на престъпното деяние, оценени като оригинали. В съдебното производство Окръжен съд - Сливен следва изградената съдебна практика и налага имуществена санкция, съответстваща на стойността на стоките, като реплики.

През отчетния период по дела водени за престъпления от обхвата на чл. 83а ал.1 от ЗАНН от страна на наблюдаващите прокурори са постановени общо 19 резолюции, с които е отказано да се изготви предложение по чл. 83б от ЗАНН, поради липса на изрично посочените основания. Петнадесет от тях са били изготвени от прокурори в ОП-Сливен, а останалите са постановени от прокурори от Районна прокуратура гр.Сливен. При упражнен инстанционен контрол са потвърдени три от произнесените четири резолюции на Районна прокуратура-Сливен.

**3. Гражданско-съдебен надзор**

През 2024 г. прокурорите от Сливенския съдебен район са взели участие в 139 първоинстанционни граждански дела, протекли в 182 съдебни заседания. През 2023 г. данните са съответно за 167 първоинстанционни граждански дела, протекли в 183 съдебни заседания, като през 2022 г. участието в този вид граждански дела и броя на съдебните заседания по същите е било - 208/232. Отчита се намаляване на броя на гражданските дела спрямо 2023 г., като по отношение на участието в съдебни заседания по тях спрямо същата година се отчита устойчивост по този показател. В процентно отношение това намаление на първоинстанционните граждански дела е 16,77%, а на участието в съдебни заседания по тези дела е незначително – 0,55%. Спрямо 2022 г. намалението е с 33,17% при първоинстанционните граждански дела и с 21,55% по отношение на проведените съдебни заседания. Основната причина е свързана с намаления брой дела в районните съдилища, по които са участвали прокурори от РП-Сливен - 33 дела и 40 заседания по тях, при 109 дела за 2023 г. и при 138 дела за 2022 г.

През 2024 г. пред Окръжен съд - Сливен са образувани 106 първоинстанционни граждански дела, при провеждането на които участието на прокурор от Окръжна прокуратура - Сливен е задължително по закон, при 58 за 2023 г. и 70 бр. през 2022 г. Отчита се значително увеличаване на броя на делата със 82,76% спрямо 2023 г. и с 51,43% спрямо 2022 г. Увеличение се отчита и по отношение на броя на съдебните заседания пред Окръжен съд - Сливен по първоинстанционните граждански дела с участието на прокурор от Окръжна прокуратура - Сливен – 142 бр., при 68 бр. за 2023 г. и 84 бр. за 2022 г., като увеличението спрямо 2023 г. е със 108,82%, а спрямо 2022 г. - с 69,05%. Отчетеното увеличение се дължи на по-големия брой новообразувани граждански дела през годината.

През отчетния период в Сливенския съдебен район са били решени136от общо разглежданите 139 първоинстанционни граждански дела с участие на прокурор. През 2023 г. са били решени 130 от 167 разгледани дела, а през 2022 г. - 173 от общо разглеждани 208 първоинстанционни граждански дела. Съотношението на решените спрямо разглежданите дела е 97,84%, при 77,84% за 2023 г., и 83,17% за 2022 г. От първоинстанционните 106 граждански дела, разгледани в Окръжен съд – Сливен, са били решени 105 от тях, представляващо 99,06%, при 86,21% за 2023 г. и 94,29% за 2022 г. Съотношението е значително завишено, като се отчита почти пълно изравняване между разгледаните и решените дела през отчетната 2024 г.

В районните съдилища от Сливенския съдебен район през 2024 г. са били решени 31 от общо 33 дела на производство с участие на прокурор, представляващо 93,94% при 73,39% от делата за 2023 г. и при 77,54% за 2022 г.

Окръжна прокуратура - Сливен е взела участие в 4 въззивни граждански дела, при 5 за 2023 г. и 7 за 2022 г., като всички към края на отчетния период са били решени от Окръжен съд - Сливен. И четирите производства с въззивен характер са били с правни основания, произтичащи от ЗОДОВ. Отчита се относителна устойчивост през последните три години по отношение на броя на въззивните производства със задължителното участие на прокурор.

Разгледано за различните прокуратури, участието в съдебни заседания през 2024 г. е следното: Прокурор при ОП – Сливен е взел участие в 110 граждански дела (първоинстанционни и въззивни производства пред Окръжен съд - Сливен), протекли в 146 съдебни заседания, при съотношение на делата и съдебните заседания за 2023 г. - 63/73 и за 2022 г. – 77/92, а прокурор при РП – Сливен е взел участие в 33 граждански дела пред съответните районни съдилища, протекли в 40 съдебни заседания, при съотношение на делата и съдебните заседания за 2023 г. - 109/115 и за 2022 г. – 138/148.

Обобщаващ извод за отчетната 2024 г., съпоставена с предходните 2023 г. и 2022 г. е, че е налице тенденция за значително завишаване на броя на делата и участията по тях за прокурорите при ОП-Сливен и намаляване, както по отношение на броя на делата, така и по отношение на участията в съдебни заседания по тях на прокурорите при РП-Сливен.

**Предявени искове от прокурор**

През 2024 г. прокурорите от съдебния район на Окръжна прокуратура – Сливен са предявили пред съответния на прокуратурата съд общо 16иска, от които 15 предявени от прокурор при Окръжна прокуратура – Сливен и един от прокурор при Районна прокуратура - Сливен.

През предходната 2023 г. са били предявени общо 20 иска, от които 18 от прокурор при Окръжна прокуратура - Сливен и два от прокурор при Районна прокуратура – Сливен, като се отчита намаление с 20% на предявените през 2024 г. искове, спрямо тези през предходната 2023 г.

Правните основания на предявените от Окръжна прокуратура – Сливен искове през 2024 *г*. са по: чл.336 ал.1 от ГПК, вр. чл.5 от ЗЛС – 2 бр., по чл.157 ал.1, вр. чл.155, т.3 от ТЗ – 13 бр.

Правното основание на предявения от Районна прокуратура - Сливен иск е по чл.28, ал.7 вр.ал.1 от ЗЗзД.

Разгледани за съдебния район на Окръжна прокуратура – Сливен през годината са 16 иска, като всички са уважени. За предходната година 2023 г. разгледаните искове са били 15, от които 12 са били уважени, а едно от производствата е било прекратено поради смърт на ответната страна.

Районна прокуратура - Сливен е внесла една искова молба, при две за 2023 г. и една за 2022 г.

Отчита се незначително намаляване през 2024 г. на внесените искови молби от прокурори от Окръжна прокуратура – Сливен, спрямо тези предявени през 2023 г. и увеличаване спрямо 2022 г., като отчетените данни за уважаването на всички предявени искове сочат на извод за изключително качествена работа на прокурорите от Окръжна прокуратура – Сливен, включени в дейността по Гражданско-съдебен надзор.

Устойчиво е като показатели подаването на сигнали до Окръжна прокуратура - Сливен по чл.157 от ТЗ, от страна на ТД на НАП – Бургас през отчетната 2024 г., спрямо предходните 2023 г. и 2022 г.

**По Закона за отнемане на незаконно придобито имущество** през 2024 г. по наблюдавани досъдебни производства прокурорите от съдебния район на ОП - Сливен са подали общо 71 уведомления, при 73 за 2023 г. и 81 за 2022 г. От подадените през 2024 г. уведомления - 45 са от прокурори при Окръжна прокуратура – Сливен, при 29 за 2023 г., а 26 са били подадени от прокурори от Районна прокуратура – Сливен, при 44 за 2023 г. Отчита се значително увеличаване по отношение на броя на подадените уведомления през 2024 г. за ОП-Сливен, спрямо 2023 г. и спрямо тези през 2022 г.

Тенденцията от предходни години от комисията да не постъпва обратна информация до прокуратурата, относно разгледаните случаи и евентуално образуваните производства пред съответния компетентен съд по внесените искови молби е променена, като от комисията вече постъпват уведомления при приключване на извършените от нея проверки.

**4. Осъдителни решения срещу Прокуратурата на РБ на основания, произтичащи от ЗОДОВ. Изпълнение на индивидуални и общи мерки във връзка с решения на ЕСПЧ по дела срещу България.**

През 2024 г. по искови претенции свързани с правни основания произтичащи от ЗОДОВ и респективно - по образувани граждански дела пред Окръжен съд – Сливен и районните съдилища в съдебния район /включително по дела образувани през предходни години/, са били на производство общо 17 дела, от които 6 пред районните съдилища /при 16 през 2023 г./ и 11 пред Окръжен съд – Сливен/ при 4 за 2023 г./. От тези общо 17 граждански дела приключилис осъждане на прокуратурата са 11 дела. Пред районните съдилища приключили с осъждане на прокуратурата са 3 дела /при 8 за 2023 г./ и 8 пред ОС- Сливен /при 3 за 2023 г./. Пред ОС-Сливен две дела са приключили с цялостно отхвърляне на исковете, едно е отложено за 2025 г. и три са отложени пред РС-Сливен.

Пред Окръжен съд - Сливен са били на производство 4 възззивни граждански дела, с правни основания произтичащи от ЗОДОВ, като и четирите са били решени. По три от тях е осъдена ПРБ. Срещу решенията на въззивната инстанция не са били подадени касационни жалби, а са налице мотивирани становища за липса на основание за касационно оспорване. През 2024 г. са влезли в сила три осъдителни съдебни решения, с правно основание произтичащо от ЗОДОВ, в производства с участието на прокурор при Окръжна прокуратура - Сливен – всички образувани през минали години, както и четири осъдителни решения в производства с участието на прокурор при Районна прокуратура – Сливен. Правните основания на влезлите в сила съдебни решения са по чл.2 ал.1 т.3 предл.1 от ЗОДОВ – за две от делата пред Окръжен съд - Сливен и четири от тези пред районните съдилища, както и едно пред Окръжен съд - Сливен с правно основание – чл.2 ал.1 т.3 предл.2 от ЗОДОВ.

В сравнение с 2023 г. е налице стабилност на показателя - тогава са влезли в сила 8 решения, при влезли в сила само две съдебни решения за 2022г., с които ПРБ е била осъдена по дела с правни основания, произтичащи по ЗОДОВ. Очевидна е тенденцията за значително увеличаване на осъдителните решения а и на присъдените обезщетения през последните две години. Лицата осъдили ПРБ през 2024 г. са били общо 7, от които 3 лица – по дела пред Окръжен съд - Сливен и 4 лица по дела пред районните съдилища.

Общият размер на присъдените обезщетения по влезли в сила съдебни решения по ЗОДОВ за имуществени и неимуществени вреди през 2024г. е 43598,28лв. а през 2023 г. - 47861 лева, от които по дела на производство пред районните съдилища за 2024г.- 12400 лева , а пред Окръжен съд - Сливен – 31198,28 лева, при размер от 5707 лв. за 2022 г. като се отчита низходяща тенденция на размера на присъденото обезщетение в рамките на годината, спрямо 2023г., въпреки значително завишения брой на дела на производство и на претендираните обезщетения по тях. От новообразуваните производства пред съдилищата в съдебния район за 2024 г. няма приключили такива в Окръжен съд - Сливен с влязъл в сила осъдителен акт.

Натрупването на неприключили производства от минали години и на такива от 2024 г. и вероятното им приключване им през 2025 г. ще завиши, както броя на влезлите в сила съдебни актове и приключили дела, така и на размера на присъдените с тях обезщетения. Независимо от това, и с оглед на увеличаването на броя на разглежданите дела през 2024 г. по ЗОДОВ, размерът на присъдените обезщетения за тази година е в нормални граници, особено на фона на предявени искове и претенции в значителни размери за неимуществени вреди, достигащи в някои от делата до няколкостотин хиляди лева.

Делата по ЗОДОВ се наблюдават приоритетно. Своевременно биват подавани подробни отговори на искови молби, становища, както и въззивни жалби или мотивирани становища (след съгласуване с наблюдаващите прокурори при Върховна касационна прокуратура) при неподаване на въззивни жалби.

Поддържа се непосредствен контакт с наблюдаващите прокурори от Върховна касационна прокуратура, както и с ресорния по надзора прокурор от Апелативна прокуратура – Бургас, които своевременно и писмено биват уведомявани за предприетите действия, свързани с производството по ЗОДОВ, с изпращане на копия от съставените прокурорски актове. Водят се отделни регистри за тези дела и в Районна прокуратура - Сливен и в Окръжна прокуратура – Сливен- на хартиен и електронен носител. Няма изпълнявани индивидуални мерки и общи такива, във връзка с решения на ЕСПЧ през 2024 г. и за ОП-Сливен, и за РП-Сливен, по дела срещу България.

**5. Изпълнение на наказанията и другите принудителни мерки.**

**Привеждане на присъдите в изпълнение.**

Към 01.01.2024 г. в Окръжна прокуратура – Сливен са останали 4 неприведени присъди от предходния отчетен период. За сравнение в началото на 2023 година са били 7, а през 2022 г. не е имало неприведени присъди от предходен период.

***Останали неприведени присъди за съответната година от предходен отчетен период***

През 2024 г. в прокуратурите от системата на Сливенската окръжна прокуратура са получени 585 присъди и одобрени споразумения. За предходната 2023 г. те са били 630 бр., а за 2022 г. - 649 бр. Намалението при получените за изпълнение присъди спрямо 2023 г. е със 7,14%, а спрямо 2022 г. с 9,86%. Налице е тенденция на намаляване по този показател, доколкото през отчетната година се отчита намален брой на получените за изпълнение от съдилищата присъди и одобрени споразумения.

През 2024 г. прокурорите от Окръжна прокуратура - Сливен и Районна прокуратура - Сливен са изпратили за изпълнение на компетентните органи 578 присъди (при 626 за 2023 г. и 642 за 2022 г.), като намалението спрямо 2023 г. е със 7,67%, а спрямо 2022 г. с 9,97% , което се дължи на намалението на общия брой на получените за изпълнение съдебни актове.

***Съотносимост на получени и изпратени присъди за изпълнение през последните три години***

Към 31.12.2024 г. са останали 7 неприведени в изпълнение присъди ( при 4 за 2023 г., а за 2022 г. няма неприведени присъди).

Относителният дял на приведените в изпълнение от прокурора присъди и споразумения, /включително останалите 4 непреведени от предходната година/ спрямо получените за изпълнение е както следва: общ брой получени за изпълнение присъди и споразумения през 2024 г., включително неприведените от предходната година – 589, приведени в изпълнение от прокурора присъди и споразумения през 2024 г. - 578 бр., което представлява 98,13%. През 2023 г. това съотношение е било 637 бр. към 626 бр., или 98,27%, а през 2022 г. съотношението е било 649 бр. към 642 бр., или 98,92%.

Тези данни сочат, че през последните три години в процентно съотношение е налице устойчивост на относителния дял на приведените от прокурора присъди и споразумения спрямо получените за изпълнение съдебни актове.

***Процентно съотношение на приведените от прокурора присъди и споразумения спрямо получените за изпълнение за последните три години***

През 2024 г. в прокуратурите от Сливенския съдебен район са постъпили 2 молби за отлагане на изпълнението на наложеното наказание лишаване от свобода, които са оставени без уважение. За сравнение, през 2023 г. не са постъпвали, а през 2022 г. са постъпили 6 молби.

 Всички получени в прокуратурата присъди и споразумения са изпратени за изпълнение на съответните органи в срок до 5 дни.

**Контрол по изпълнение на присъдите.**

От приведените в изпълнение от прокурора 578 присъди, реално са били приведени от съответните органи по изпълнение 545 присъди (при 579 за 2023 г. и 597 за 2022 г.), което представлява 94,29%. За сравнение през 2023 г. това процентно съотношение е било 92,49%, а за 2022 г. – 92,99%.

***Процентно съотношение на реално приведените присъди /с получени потвърждения за начало на изпълнението/ спрямо получените за последните три години***



В края на отчетния период по отношение на 33 присъди и споразумения не са получени потвърждения в прокуратурата от органите по изпълнение за началото на изпълнението на съответните наказания (при 47 за 2023 г. и 45 за 2022 г.), което представлява 5,71 % от общия брой на приведените в изпълнение присъди. При по-голямата част от тези присъди не е получено потвърждение за начало на изпълнение на съответните наказания, поради обстоятелството, че присъдите са изпратени за изпълнение в края на отчетния период и към 31.12.2024 г. потвържденията за началото на изпълнение на наказанията все още не са били изпратени в прокуратурата. В отделни случаи по присъди и споразумения не са получени потвърждения за начало на изпълнение на наказанието, поради несвоевременното уведомяване на прокуратурата от страна на администрацията в местата за лишаване от свобода, както и от органите на ПП при ОД на МВР - Сливен.

В края на 2024 г. по изпратените през отчетния период присъди с наложено наказание лишаване от свобода е имало 3 незадържани и неприведени в местата за лишаване от свобода осъдени лица за изтърпяване на наложените им наказания. През 2023 г. няма незадържани лица, а през 2022 г. незадържаните лица са били 4. Всички незадържани осъдени лица, вкл. от предходни години са обявени за общодържавно издирване.

***Незадържани лица по изпратени за изпълнение присъди с наложено наказание ЛС***



Общо 5 са незадържаните лица с наложено наказание лишаване от свобода, включително по присъди от предходни години, при 3 лица за 2023 г. и 6 за 2022 г.

През 2024 година няма случаи на надлежаване на осъдени лица над определеното им със съдебен акт наказание.За сравнение през предходната 2023 г. е имало два случая, а през 2022 г. не е имало случаи на надлежаване на осъдени на лишаване от свобода лица.

През отчетния период в съдилищата в Сливенския съдебен район са били образувани 199 частни наказателни дела по чл.306 от НПК при 178 за 2023 г. и 165 за 2022 г. Спрямо предходните 2023 г. и 2022 г. данните по този показател сочат, че е налице увеличение, съответно с 11,8% и 20,61%. От тях 194 дела са били образувани по предложение на прокурора, а 5 бр. по молба на осъдените лица. От внесените от прокурорите 194 предложения по реда на чл.306 от НПК са били уважени 181 бр., неуважени – няма, а 13 бр. са останали неразгледани през отчетния период.

През 2024 година прокурорите изпълняващи наказанията са изготвили 6 искания за възобновяване на наказателни производства с правно основание чл.422 от НПК, до Главния прокурор на Република България, като 5 от тях са уважени, а едно искане е останало неуважено. За сравнение, през 2023 г. са били изготвени 2 искания за възобновяване, а през 2022 г. няма изготвени искания по чл.422 от НПК.

Внесени са 13 искания по реда на чл.414 от НПК, при 9 за 2023 г. и 7 за 2022 г., като 12 са били уважени, а по едно искане съдът не се е произнесъл към края на отчетния период. Прави впечатление, че през последните години данните по този показател се увеличават, което показва пропуски при постановяване на съдебните актове и необходимост от изготвяне на искания по чл.414 от НПК.

Прокурорите изпълняващи наказанията са се произнесли по реда на чл.417 от НПК със 79 постановления за приспадане на период на предварително задържане под стража или домашен арест, като броят на тези постановления за 2023 г. и 2022 г. е бил съответно 96 бр. и 56 бр.

През отчетния период са условно-предсрочно освободени 9 лица, при 5 за 2023 г. и 10 за 2022 г., от които 6 лица по предложение на началника на Затвора – Сливен и 3 лица по тяхна молба.

По 25 молби, подадени от лишени от свобода, съдът е отказал условно – предсрочно освобождаване от изтърпяване на наложените им наказания. През отчетният период няма подадени до окръжния прокурор молби за изготвяне на предложение за условно-предсрочно освобождаване.

През 2024 г., на основание чл.447 от НПК, прокуратурата е прекъснала изпълнението на наказанието на лишени от свобода в 32 случая, при 53 за 2023 г. и 26 за 2022 г., като спрямо предходната година е налице значително намаление на случаите на прекъсване на наказанието.

Окръжна прокуратура - Сливен е отказала прекъсване на изпълнението на наказанието лишаване от свобода в 41 случая.

**Принудителни мерки**

През 2024 г. в прокуратурите от Сливенския съдебен регион са наблюдавани 169 преписки за принудително лечение, от които новообразуваните са били 158 преписки. За предходната 2023 г. наблюдаваните преписки са били 190, а за 2022 г**.** – 169 бр. Данните сочат, че е налице минимално намаление на наблюдаваните преписки спрямо предходната 2023 г. - с 11,05%, като се отчита еднакъв брой на преписките за принудително лечение с тези за 2022 г. Внесените предложения в съда са 116 бр., от които 111 бр. по чл.155 от Закона за здравето, а 5 преписки по чл.89 от НК. От внесените предложения 50 са уважени, 62 бр. са прекратени, 4 бр. са останали неразгледани. През отчетният период няма неуважени предложения по чл.155 от Закона за здравето и по чл.89 от НК.

**Дейност по надзора за законност в местата за задържане и за изтърпяване на наказанията „Лишаване от свобода“ и „Доживотен затвор“.**

В съдебния район на Окръжна прокуратура – Сливен се намира Затвора – Сливен, където изтърпяват наказание „Лишаване от свобода“ лица от женски пол от цялата страна. През 2024 г. в затвора на място са проведени 11 планирани срещи с 61 лишени от свобода и с лица с мярка за неотклонение „Задържане под стража“.

През отчетния период, от страна на Окръжна прокуратура – Сливен в Затвора – Сливен и прилежащият му арест са извършени следните планови проверки:

* относно спазване разпоредбите на ЗИНЗС и ППЗИНЗС за приемане на задържани лица, преместването им от един в друг арест или затвор и диференцирано настаняване, изолация и охрана, включително при конвоиране, лечение, свиждане и други случаи на напускане на арестните помещения.
* относно законосъобразността в дейността на затворническата администрация по налагане на дисциплинарни наказания по смисъла на чл.101 и сл. от ЗИНЗС, както и наличието на основания за замяна на режима на изтърпяване на наказанието „Лишаване от свобода“ с по-тежък по чл.445-446 от НПК и за отмяна на зачитането на работни дни по чл.443-444 от НПК;
* относно обжалвани дисциплинарни наказания по ЗИНЗС, наложени от началника на Затвора – Сливен в периода от 01.01.2023 г. – 31.08.2024 г.

При проверките не са констатирани пропуски в работата на затворническата администрация.

През отчетния период, прокурори от ОП – Сливен и РП – Сливен са извършили 14 планирани проверки в Ареста при Затвора - Сливен, за което са изготвяни справки и констативни протоколи. При проверките не са констатирани нарушения, свързани със законосъобразността при изпълнението на мярката за неотклонение „Задържане под стража“ от страна на длъжностните лица, осигуряващи охраната в арестното помещение.

В изпълнение на разпоредбата на чл. 286, ал.4 от ППЗИНЗС и т.45 от раздел ІV от Заповед от 26.07.2010 г. на Главния директор на ГД „ИН” – София, в Затвора – Сливен са извършени общо 1400 претърсвания, от които 1378 планирани и 22 извънредни, като 241 от тях са извършени в прилежащия арест. Извършени са общо 17861 обиска, от които 3891 в ареста. Извънредните обиски през периода са 48.

През отчетната година от страна на надзорно-охранителния състав при Затвора – Сливен е употребена физическа сила по отношение на 27 лица и са употребени помощни средства срещу 13 лица. За всеки от случаите е уведомявана Окръжна прокуратура и действията на служителите в Затвора – Сливен са преценявани като законосъобразни, в съотвествие с разпоредбите на чл.113, ал.1, т.1 и т.2 от ЗИНЗС. Няма случаи на установени телесни увреждания и/или накърняване на честта и достойнството на задържаните лица и лишените от свобода, произтичащи от използвана спрямо тях физическа сила и помощни средства.

През отчетната 2024 г. има 3 лишени от свобода, незавърнали се след постановено прекъсване на изпълнението на наложеното наказание „Лишаване от свобода“. И трите са били обявени за ОДИ и задържани и приведени обратно в Затвора - Сливен. Няма случаи на бягства или опити за бягства от затвора.

През 2024 г. има две осъдени лица на „Лишаване от свобода“, задържани над срока на наложено наказание, което не се дължи на пропуски в дейността на затворническата администрация, а е свързано с определяне на общо наказание на лицата с определения на РС – Варна и Софийски районен съд.

**ІІІ. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА ВЪРХОВЕНСТВОТО НА ПРАВОТО. НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОЙ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС.**

**Наказателни производства, образувани за някои категории тежки престъпления и такива от особен обществен интерес**

**Наказателни производства, водени за ОПГ.**

През 2024 год. в Окръжна прокуратура – Сливен са наблюдавани 5 досъдебни производства за организирани престъпни групи – всичките изпратени по компетентност от Специализирана прокуратура – София след закриването на специализираните структури.

От общо наблюдаваните през периода 5 досъдебни производства, няма новообразувани. Решено е едно досъдебно производство, което е прекратено и съставлява 20% от наблюдаваните. Към края на периода неприключени остават 4 досъдебни производства.

Няма осъдени и санкционирани лица с влязла в сила присъда.

В сравнение с отчетените данни за 2023 година, когато са били наблюдавани 8 досъдебни производства е налице спад в броя на наблюдаваните дела. За 2022 г., с оглед наличната към него момент компетентност на СпП, в ОП-Сливен не са наблюдавани дела от тази категория.

**Корупционни престъпления**

Според статистическите данни за 2024 г. в прокуратурите от системата на Окръжна прокуратура - Сливен са наблюдавани общо 48 досъдебни производства, водени за корупционни престъпления, от които 25 са новообразувани. През същия период са били решени общо 31 досъдебни производства, които спрямо наблюдаваните производства представляват 64,58%. От решените производства 24 досъдебни производства са прекратени, едно досъдебно производство е спряно и по 4 досъдебни производства са внесени 4 обвинителни акта срещу 4 лица с обвинения, както следва: по чл.201 от НК - 2 лица, по чл.169 от НК - едно лице, по чл.167 ал.2 от НК – едно лице.

През 2024 г. са били осъдени 2 лица с влязъл в сила съдебен акт, на едното от които е наложено ефективно наказание „лишаване от свобода“. С влязла в сила присъда е оправдано едно лице.

В сравнение с отчетените данни за 2023 година, когато са били наблюдавани общо 49 досъдебни производства, е налице незначително намаляване. Спрямо 2022 г. е налице леко увеличаване в броя на наблюдаваните дела от тази категория, т.к. тогава техния брой е бил 44.

**Изпиране на пари.**

През 2024 г. прокурорите от Окръжна прокуратура – Сливен са осъществили ръководство и надзор върху общо 9 досъдебни производства, (от които две са новообразувани) за престъпления по чл.253 от НК. Наблюдава се тенденция на увеличаване в броя на тези досъдебни производства спрямо 2023 г., когато са наблюдавани 6 досъдебни производства, както и по отношение на 2022 г. когато са били наблюдавани 8 досъдебни производства.

Към края на 2024 г. е решено едно досъдебно производство за престъпления свързани с пране на пари, което е внесено в съд с обвинителен акт срещу 6 лица.

Към края на отчетния период няма осъдени или оправдани лица с влязъл в сила съдебен акт.

Останали са 8 неприключени досъдебни производства по чл.253 от НК.

**Престъпления с предмет – имущество и/или средства от фондове, принадлежащи на ЕС или предоставени от ЕС на българската държава.**

В прокуратурите от системата на Сливенската окръжна прокуратура през 2024 г. са наблюдавани 12 досъдебни производства за престъпления, свързани със злоупотреба с фондове от Европейския съюз, от които 4 новообразувани. Шест досъдебни производства са решени от прокурор, като 3 са прекратени, а по 3 от тях са внесени прокурорски актове в съда срещу 3 лица.

През 2024 г. осъдени и санкционирани с влязъл в сила съдебен акт са 8 лица, с наложени 8 наказания. Няма оправдани лица.

За сравнение, през 2023 г. са наблюдавани 15 досъдебни производства, по които са осъдени 7 лица, а през 2022 г. са наблюдавани 18 досъдебни производства, по които са осъдени 6 лица. През 2024 г. се наблюдава тенденция за намаляване броя на наблюдаваните дела от отчетната категория, но същевременно е налице увеличение в броя на осъдени и санкционирани лица.

**Данъчни престъпления. Престъпления с предмет ДДС.**

През 2024 г. в прокуратурите от системата на Окръжна прокуратура -Сливен са наблюдавани 31 досъдебни производства за данъчни престъпления, от които 17 бр. са свързани с ДДС. Новообразуваните през 2024 г. дела от посочената категория са 12 бр., като 5 от тях са с предмет ДДС.

Към края на 2024 г. от наблюдаваните 31 досъдебни производства за данъчни престъпления са решени 18 досъдебни производства, а 13 са останали нерешени. От решените 18 досъдебни производства 4 са прекратени, по 12 досъдебни производства са изготвени и внесени в съда прокурорски актове срещу 12 лица, а 2 досъдебни производства са изпратени по компетентност. Няма спрени досъдебни производства от тази категория.

В съда с обвинителен акт са внесени 5 дела, 6 досъдебни производства са внесени със споразумения, а едно дело е внесено в съда с мотивирано постановление за освобождаване от наказателна отговорност по чл.78а от НК.

През отчетния период са осъдени 9 лица с влязла в сила присъда, като на едно лице е наложено ефективно наказание лишаване от свобода. Едно лице е оправдано.

Налице е незначително намаляване на наблюдаваните досъдебни производства от тази категория, спрямо 2023 г., когато са били наблюдавани 33 такива производства. Спрямо 2022 г. е налице устойчивост по показателя, т.к. и тогава са били наблюдавани 31 досъдебни производства от същата категория.

През 2024 г. са били наблюдавани 17 досъдебни производства, водени за данъчни престъпления с предмет ДДС, от които 5 са новообразувани. През отчетния период внесени в съда са 5 ДП, с 5 прокурорски акта – 4 с обвинителен акт и едно с постановление по чл.78а от НК. Няма спрени и прекратени досъдебно производство за данъчни престъпления с предмет ДДС.

За сравнение през 2023 година наблюдаваните досъдебни производства с предмет ДДС са 15, а през 2022г. са били 12 ДП.

**Престъпления, свързани с изготвяне, прокарване в обръщение и използване на неистински и преправени парични знаци и кредитни карти.**

Общо наблюдаваните през 2024 г. досъдебни производства от тази категория са 75 бр., от които 38 новообразувани. За сравнение, през 2023 година са били наблюдавани 67 бр., от които 43 новообразувани, а през 2022 г. са били наблюдавани 57 досъдебни производства. Отчита се устойчива тенденция за увеличение броя на наблюдаваните производства от посочената категория спрямо предходните две години.

През 2024 г. са решени 56 производства за престъпления против паричната и кредитната система /през 2023 год. – 42/, от които 22 спрени, 21 прекратени, 9 внесени в съда. Осъдени са 12 лица с влязъл в сила съдебен акт, от които 2 лица с наложени ефективни наказания „лишаване от свобода“. Няма лица с влязла в сила оправдателна присъда.

Наблюдава се леко увеличение при броя на внесените в съда дела и на осъдените лица в сравнение с предходния отчетен период /за 2023 г./, когато са били внесени 8 дела, а осъдени с влязла сила съдебен акт са 7 лица.

**Престъпления с предмет наркотични вещества и прекурсори**

През 2024 г. прокуратурите от системата на Сливенската окръжна прокуратура са наблюдавали общо 273 досъдебни производства от тази категория, от които 156 са новообразувани. По 57 от тях се разкрива по-висока степен на обществена опасност, тъй като са свързани с разпространение на наркотични вещества. През същия период са били решени общо 171 досъдебни производства, които спрямо наблюдаваните производства представляват 62,64 %.

През 2024 г. са прекратени 44 досъдебни производства за престъпления с предмет наркотични вещества. Спрените досъдебни производства са 8, а 106 досъдебни производства и същият брой прокурорски актове са внесени в съответните съдилища срещу 115 лица.

В сравнение с отчетените данни за наблюдаваните през 2023 г. – 232 бр. и през 2022 г. - 244 досъдебни производства, през отчетния период се наблюдава подчертана тенденция за увеличаване в броя на наблюдаваните досъдебни производства, водени за престъпления с предмет наркотични вещества.

Анализът на тези данни сочи, че през отчетния период е увеличен както броят на наблюдаваните досъдебни производства, така и броят на внесените в съда дела и на предадените на съд лица.

 Прокурорите от Окръжна прокуратура–Сливен са изготвили и внесли в Окръжен съд – Сливен 34 акта за престъпления по чл.354а, ал.1 от НК, свързани с производство и разпространение на високорискови наркотични вещества, срещу 42 лица.

Съдилищата в Сливенски съдебен регион са осъдили 118 лица с влязъл в сила съдебен акт, като на 36 лица е наложено ефективно наказание „лишаване от свобода“.

Няма оправдани лица по досъдебни производства от тази категория. За сравнение, през 2023 г. е имало 2 оправдани лица, а за 2022 г. не е имало оправдани.

**Незаконен трафик на хора**

През 2024 г. прокуратурите от системата на Сливенската окръжна прокуратура са наблюдавали общо 2 досъдебни производства, образувани за трафик на хора, докато през 2023 г. делата от тази категория са били 4, а през 2022 г. са наблюдавани 8 такива производства.

 От наблюдаваните през 2024 г. досъдебни производства, едно е новообразувано. През отчетния период е било решено едно досъдебно производство, което спрямо наблюдаваните производства представлява 50%. Въпросното решено ДП е внесено в съд с обвинителен акт, срещу едно лице. През 2024 г. няма прекратени и спрени досъдебни производства от отчитаната категория. Няма осъдени и оправдани лица.

 От наблюдаваните през 2024 г. досъдебни производства за трафик на хора, едното е за престъпление по чл.159б, ал.1 от НК, а другото за такова по чл.159б, ал.2 от НК.

Отчетените данни за намалението на броя на наблюдаваните досъдебни производства и резултата от същите се дължат на резултата от дейността на полицейските органи по разкриване и противодействие на престъпленията, свързани с трафика на хора.

***В графичен вид делът на делата със значим обществен интерес спрямо общия брой 3949 наблюдавани производства е следният:***

**Досъдебни производства, образувани за престъпления, извършени от непълнолетни лица.**

Наблюдаваните досъдебни производства срещу непълнолетни обвиняеми лица общо за района на Окръжна прокуратура–Сливен за 2024 г. са 125. В сравнение с предходната година е налице значително увеличение с 43,68%, тъй като през 2023 г. техният брой е бил 87, а спрямо 2022 г. когато са били 92 дела, увеличението е със 35,87%.

През 2024 г. новообразуваните досъдебни производства са 78 бр., при 53 за 2023 г. и 48 производства за 2022 г. Налице е увеличение, което в процентно съотношение е следното: спрямо 2023 г. увеличението е с 47,17%, а спрямо 2022 г. с 62,5%.

През отчетния период са наблюдавани 19 досъдебни производства за извършени престъпления против личността, 94 за престъпления против собствеността, по едно досъдебно производство за престъпления против стопанството, против финансовата система, против дейността на държавни органи, против реда и общественото спокойствие и 8 досъдебни производства за извършени общоопасни престъпления от непълнолетни обвиняеми лица по глава ХІ , както следва:

* чл.330 от НК 1 ДП
* чл.345 от НК 3 ДП
* чл.346 от НК 3 ДП
* чл.354а от НК 1 ДП

От наблюдаваните общо 125 дела, приключени са 110, а неприключени са останали 11 производства. Процентното съотношение на приключените досъдебни производства спрямо наблюдаваните е 88 %. Всички дела срещу непълнолетни лица са образувани от прокурорите в срок от 30 дни след приключване на работата по преписката.

През 2024 г. са били решени 110 досъдебни производства, при 73 за 2023 г. и 81 за 2022 г. Прекратени са 35 досъдебни производства, от които по чл.61 от НК – 29. Внесените в съдилищата през отчетния период прокурорски актове срещу непълнолетни обвиняеми са общо 64 срещу 93 лица. За сравнение, през 2023 г. са били 58 акта срещу 60 лица, а през 2022 г. са били 66 акта срещу 78 лица. Отчита се значително увеличаване спрямо предходните две години на решените дела, а по отношение на внесените в съда прокурорски актове се отчита устойчивост по този показател. Налице е значително увеличаване и на броя на непълнолетните обвиняеми лица, срещу които са внесени прокурорски актове в съда.

През отчетния период са осъдени 87 непълнолетни лица с влязъл в сила съдебен акт. В сравнение с отчетените през 2023 г. - 56 лица и 2022 г. – 70 лица, е налице увеличение на броя на осъдените непълнолетни лица спрямо 2023 г. с 55,36%, а спрямо 2022 г. с 24,29 %.

Наложените наказания по видове са както следва:

- лишаване от свобода – ефективно - 17

- лишаване от свобода – с приложение на чл.69 вр.чл.66 от НК- 35

- обществено порицание и осъдени на пробация лица над 16 години-35

През отчетния период няма постановени оправдателни присъди срещу непълнолетни обвиняеми лица.

**Преписки и досъдебни производства, образувани за полицейско насилие от служители на МВР.**

През отчетният период са наблюдавани 14 преписки, като 3 от тях са образувани в предходен период, а 11 са новообразувани. Решените през 2024 г. преписки са 12. За сравнение през 2023 г. са били наблюдавани 19 преписки, от които 16 решени, а за 2022 г. - 15 наблюдавани преписки и 11 решени. Отчита се намаление в сравнение с предходната година с 26,32% на наблюдаваните и с 25% на решените преписки. Спрямо 2022 г. се отчита минимално намаление с 6,67% за наблюдаваните преписки, а по отношение на решените се отчита увеличение с 9,09%.

През периода е наблюдавано 1 досъдебно производство, образувано през предходния отчетен период. Решено е едно ДП с внесено и одобрено от съда споразумение за решаване на делото спрямо едно лице.

Всички наблюдавани преписки и досъдебни производства от тази категория са за престъпление по чл.131, ал.1, т.2 от НК.

**Преписки и досъдебни производства, образувани за насилие от служители в местата за лишаване от свобода и задържане под стража.**

През 2024 г. няма наблюдавани преписки и досъдебни производства,образувани за насилие от служители в местата за лишаване от свобода и задържане под стража. За сравнение през 2023 г. са наблюдавани и решени 2 преписки, а през 2022 г. няма наблюдавани преписки и дела от тази категория.

**Преписки и досъдебни производства, образувани за престъпления, съставляващи домашно насилие.**

През отчетната 2024 г. са наблюдавани 32 преписки, като 30 са новообразувани. Решени са 32 преписки. За сравнение през 2023 г. са били наблюдавани 65 преписки, а през 2022г. са били наблюдавани 22 преписки. Наблюдава се значително намаление спрямо 2023 г. – с 50,77 % и увеличение по отношение данните за 2022 г. – с 45,45 %

 През периода са наблюдавани 139 досъдебни производства, от които 99 са новообразувани.

Пострадали по новообразуваните производства са 102 лица, от които и 6 мъже.

Решени са 103 ДП, 8 от които с постановление за спиране, а 63 ДП са прекратени. Прокурорите от Районна прокуратура Сливен са внесли в съда 31 акта, от които 15 обвинителни акта, 10 споразумения и 6 постановления по чл. 78а НК.

Осъдени с влязъл в сила съдебен акт са 31 лица, като на 11 лица е наложено ефективно наказание „лишаване от свобода“.

По-голямата част от наблюдаваните преписки и досъдебни производства от тази категория са за престъпление по чл.131, ал.1, т.5а и чл.144, ал.3 от НК.

**Преписки и досъдебни производства, образувани за престъпления с дискриминационен елемент, включително от омраза.**

През 2024 г. прокурорите от системата на Окръжна прокуратура – Сливен са наблюдавали една новообразувана преписка, която е решена с образуване на ДП. За периода за наблюдавали и образували 2 досъдебни производства по чл.164 ал.2 от НК.

През предходните години няма наблюдавани преписки и досъдебни производства от тази категория.

**ІV. ДЕЙНОСТ ПО АДМИНИСТРАТИВНОСЪДЕБНИЯ НАДЗОР**

**И НАДЗОРА ЗА ЗАКОННОСТ**

През отчетната 2024 г. обезпечаването на двата вида административен надзор в Окръжна прокуратура – Сливен и Районна прокуратура Сливен е осъществяван от шестима прокурори, реално работили от които четирима прокурори.

Извършените проверки през периода са общо 206, при 182 за 2023 г., като са проверени 2711 административни акта, при 3107 броя за 2023 г.

Прокурорите са взели участие по 237 административни дела, в 261 съдебни заседания.

**1. Дейност по административно-съдебния надзор**

През отчетната 2024 г. прокурорите от административния отдел на Окръжна прокуратура – Сливен са взели участие по общо 237 административни дела, при 216 участия в административни дела през 2023 г. и 302 за 2022 г. Видно е, че през 2024г. е налице увеличаване на делата с 9,72% спрямо предходната 2023г. Спрямо 2022г. се наблюдава намаление на броя на административните дела с 21,52%.

От общия брой административни дела, прокурорите са взели участие в 41 административни дела, участието по които е задължително по закон, при 36 за 2023 г. и 55 за 2022 г., като и тук се отчита увеличаване на броя на тези дела в Административен съд – Сливен, в сравнение с предходната 2023г. и намаляване спрямо 2022г. Не малка част от тези дела са образувани по ЗОДОВ и с претенция за дължим адвокатски хонорар по административни дела пред районните съдилища.

През отчетния период участието в касационни дела е както следва: за 2024 г. - 185, при 162 касационни дела за 2023 г. и 247 за 2022 г., като отново е видно увеличение на броя на тези дела в сравнение с предходната 2023г. и намаляване спрямо 2022 г.

През 2024 г. прокурорите от административния отдел са участвали в 9 административни дела, представляващи важен държавен или обществен интерес, съгласно Указание № И-196/08.06.2011 г. и Указание, утвърдено със Заповед на Главния прокурор на РБългария с № ЛС-4496/13.10.2014 г., при 20 бр. дела за 2023 г. и 20 бр. дела – за 2022 г., като изводът е за намаляване в броя на тази категория дела, в сравнение с предходните години.

Общият брой съдебни заседания по административни дела, в които са участвали прокурорите от Окръжна прокуратура – Сливен е 261, при 254 за 2023 г. и 322 заседания през 2022 г. Налице е увеличение в броя на съдебните заседания в Административен съд - Сливен с участие на прокурори от административния отдел на Окръжна прокуратура – Сливен - с 2,75% в сравнение с 2023 г. и намаление с 18,94% в сравнение с 2022 г.

През отчетния период в Административен съд - Сливен е внесено едно предложение за възобновяване на дела по ЗАНН. През 2023г. не е имало внесени предложения, а през 2022 г. е било внесено също едно предложение.

**2. Дейност по Надзора за законност, защита на обществения интерес и правата на гражданите.**

През отчетния период в прокуратурите от системата на Окръжна прокуратура – Сливен е създадена много добра организация на работа по надзора за законност. Организирането и осъществяването на дейността по този надзор е подчинено на произтичащото от чл.127, т.5 от Конституцията на Република България и Закона за съдебната власт задължение на прокуратурата да следи за спазване на законността чрез очертаните в чл.145 от Закона за съдебната власт способи.

Прокуратурите от Сливенския съдебен район през 2024г. са работили по общо 206 преписки, при 190 преписки за 2023 г. и 174 преписки за 2022 г.По този показател - брой преписки, се отчита увеличение с 8,42% в сравнение с 2023 г., а в  сравнение с 2022 г. увеличението е с 18,39%.  По посочените преписки са извършени 206 проверки, при 182 проверки за 2023 г. и 135 проверки за 2022 г. Броят на проверките е увеличен, като спрямо 2023 година увеличението е с 13,19%, а спрямо 2022 г. – с 52,59%. Всички преписки са решени в законовия срок.

При реализиране на проверките за законност, Окръжна прокуратура – Сливен и Районна прокуратура – Сливен са използвали всички способи, предвидени в чл.145, ал.1, т. т.1 – 3 и т. 6 от Закона за съдебната власт.

От общо 206 извършени проверки през 2024 г., най-много са проверките по реда на чл.145, ал.1, т.1 от Закона за съдебната власт – 193 бр. (93,69%), което означава, че  прокурорите работили по надзора за законност лично са изискали документи и са преценили надлежната законова реакция, без това да бъде опосредено от наличието на контролен орган.

През 2024 г. по надзора за законност са подадени общо 19 предложения по реда на чл.145 ал.1 т.5 и т.6 от ЗСВ. От тях 8 са били уважени, а останалите 11 са висящи. Протести срещу незаконосъобразни нормативни актове през 2024г. не са били подавани, като през предходната година са подадени общо 2 протеста. През 2022 г. също са били подадени 2 протеста. Посоченият резултат следва да се разглежда в контекста на промените в Конституцията на РБ, както и следва да се отчете, че през годините са проверени почти всички нормативни актове на Общинските съвети, а и последните са повишили качеството си на работа при приемане на нормативни актове и съобразяване със законовите изисквания и разпоредби.

**V. МЕЖДУНАРОДНО-ПРАВНО СЪТРУДНИЧЕСТВО**

През 2024 г. прокуратурите от системата на Окръжна прокуратура – Сливен са изпратили за изпълнение в страни-членки на Европейския съюз 16 молби за правна помощ, при 23 бр. за 2023 г. и 11 бр. за 2022 г. Наблюдава се тенденция на намаление на броя на изходящите молби за правна помощ.

През отчетния период в прокуратурите от системата на Сливенската окръжна прокуратура са получени за изпълнение 42 молби за правна помощ от страни-членки на Европейския съюз, при 25 бр. за 2023 год. и 18 бр. за 2022 г., като отчетените данни сочат за значително увеличение на броя на получените молби за правна помощ спрямо последната година.

От страна на прокуратурите от Сливенски съдебен район през 2024г. са били изготвени 2 Европейски заповеди за арест (ЕЗА). Издадените през отчетната година ЕЗА са за изпълнение на наказание лишаване от свобода по влезли в сила присъди, постановени от българските съдилища, като през 2024 г. не се отчитат изготвени от прокурорите ЕЗА с цел провеждане на наказателно преследване.

През отчетния период са били получени за изпълнение 5 Европейски заповеди за арест, по които Окръжна прокуратура – Сливен е предприела предвидените в чл.42 и сл. от ЗЕЕЗА действия.

През 2024 г. са получени 13 Европейски заповеди за разследване (ЕЗР), докато 26 бр. са били изпратени от прокуратурите от системата на Окръжна прокуратура – Сливен. Налице е увеличение на броя на входящите и изходящите ЕЗР през 2024 г. в сравнение с предходната година, когато техният брой е бил съответно 10 бр. и 21 бр. Увеличението на дейността, свързана с ЕЗР в прокуратурите от Сливенския съдебен регион през 2024 г. е с 25,8 %, в сравнение с 2023 г.

През 2024 г. е постъпила една молба за трансфер на наказателно производство, като в прокуратурите от системата на ОП - Сливен не са изготвяни молби за трансфер на наказателно производство.

Прокурорите от ОП – Сливен са участвали общо в 305 съдебни заседания по 228 съдебни производства на ОС - Сливен, от които общо 25 участия в съдебни заседания, проведени по дела, свързани с международно правно сътрудничество - за признаване на присъди, постановени от чужд съд и по издадени ЕЗА. Останалите 280 участия в съдебни заседния са в съдебни производства по признаване на финасови санкции. За поредна година се отчита значително увеличение (над два пъти) на участието на прокурорите от ОП – Сливен в съдебни заседания по дела с международен елемент, в сравнение с предходната година, когато участията в съдебни заседания са били 162.

През 2024 г. са били признати присъди по отношение на 4 лица и признати актове за налагане на финансови санкции срещу 213 лица.

През 2024 г. не е имало задържани по международно правно сътрудничество лица, тъй като в производствата по чл.43 от ЗЕЕЗА по отношение на исканите лица са били определени мерки за неотклонение “Домашен арест”.

Общо участията на Окръжна прокуратура в съдебни заседания са 25 по 54 преписки на Окръжна прокуратура – Сливен с международен елемент, като в така посочените данни не са включени участията в съдебни заседания и броя на преписките, образувани в ОП – Сливен, свързани с наложени финансови санкции от компетентните органи на държавите-членки на ЕС.

**VI. АДМИНИСТРАТИВНА И КОНТРОЛНО-РЕВИЗИОННА ДЕЙНОСТ**

**Кадрово обезпечаване и квалификация на прокурори и разследващи органи.**

В края на отчетната година по щат прокуратурите от Сливенския съдебен регион се състоят от общо 39 магистрати и 56 служители, разпределени, както следва:

Към 31.12.2024 г. Окръжна прокуратура - Сливен разполага с щат от 11 прокурори, като заети са 10 щатни длъжности. Вакантна е една щатна длъжност, на която е командирован прокурор от РП – Сливен. Щатните бройки за служители в ОП – Сливен са 23, като към 31.12.2024 г. е била налице една незаета щатна длъжност „чистач“. Окръжният следствен отдел при Окръжна прокуратура – Сливен е с щат от 7 магистрати, от които един завеждащ отдела, 3 следователи и 3 младши следователи. Вакантна е една щатна бройка за младши следовател. Утвърдените щатни бройки за съдебни служители в ОСлО при ОП-Сливен са били 4, като в края на 2024 г. всички за заети.

Към 31.12.2024 г. щатното разписание на РП – Сливен за прокурори е 21 бройки, от които незаети една щатна бройка за прокурор и една щатна бройка за младши прокурор. Реално работили са 16 прокурори и 2 младши прокурори, т.к. един прокурор е командирован в ОП-Сливен.

Към края на 2024 г. по щатно разписание за РП – Сливен има общо 29 бройки за служители, като няма незаети щатни длъжности.

***Съотнощението на магистрати и служители по щат общо за района и по прокуратури представено в табличен и графичен вид е следното:***

|  |  |  |  |
| --- | --- | --- | --- |
| Прокуратура | Магистрати | Служители | Съотношение |
| ОП-Сливен | 18 | 27 | 1,5 |
| РП-Сливен | 21 | 29 | 1,38 |
| **Общо за региона** | **39** | **56** | **1,44** |

Прокуратурите в системата на Сливенската окръжна прокуратура са щатно обезпечени.

Съобразно констатациите за общата натовареност в Районна прокуратура – Сливен, към 31.12.2024 г. наличния щат за прокурори и съдебни служители е оптимален, при условие, че е запълнен. В Районна прокуратура – Сливен текучеството при магистратите е голямо и проблемът с незапълнения щат се дължи на забавянето във времето на провежданите конкурси. Няма проблеми по отношение обезпечеността с разследващите органи.

**Квалификация на прокурори и служители.**

Съобразно плана на Окръжна прокуратура – Сливен и Районна прокуратура – Сливен, през отчетната година регулярно са провеждани съвещания съобразени с актуални служебни проблеми. Осигурявано е участието на прокурори и следователи във всички форми на обучение, разпоредени и организирани от ВКП и НИП по различни вътрешни и международни проекти.

През 2024 г. прокурорите от ОП-Сливен са взели участвали в 8 обучителни семинара, а 5 следователи в 7 обучителни семинара. През 2024 г. служителите от ОП – Сливен са участвали в 16 обучителни семинара. За отчетната година прокурорите и служителите при РП – Сливен са взели участие общо в 11 обучителни мероприятия, организирани извън РП – Сливен и ОП – Сливен.

Прокурор В. Калайджиева от ОП - Сливен е взела участие в семинар, като лектор пред студентите от Центъра по юридически науки при БСУ, на тема „Наркотиците – лесният начин да загубиш свободата си. Престъпления, извършени от наркозависими лица“.

**Проверки и ревизии. Образувани дисциплинарни и наказателни производства срещу магистрати. Наложени наказания на прокурори.**

В изпълнение на Плана за дейността на прокуратурите от системата на ОП-Сливен, въведен в действие със Заповед № РД-04-13/02.02.2024 г., изм. и доп. със Заповеди № 04-27/ 12.03.2024 г. на административен ръководител – окръжен прокурор на ОП-Сливен са извършени следните проверки в Районна прокуратура – Сливен:

- комплексна ревизия на дейността на Районна прокуратура - Сливен и териториалните отделения в гр. Котел и гр. Нова Загора за 2023 г.

- три проверки на срочността на назначените проверки, на основание чл. 145 ал.2 от ЗСВ;

- една проверка на всички неприключени досъдебни производства на Районна прокуратура – Сливен, с изтекъл 5 и повече години срок на разследване;

- една проверка на спрените досъдебни производства на основание чл. 244 ал.1 т.3 от НПК;

- една проверка по досъдебните производства, по които е постъпило искане за връщане на веществени доказателства, с цел установяване дали наблюдаващите прокурори се произнасят с постановления, в съответствие с разпоредбите на чл. 199 ал.1 от НПК;

- една проверка по прилагането на чл. 83а-е от ЗАНН;

- комплексна проверка по гражданско-съдебния надзор, относно дейността на Районна прокуратура – Сливен по надзора;

- две проверки на работата на Районна прокуратура – Сливен, относно спазване указанието за организация на работата на ПРБ по преписки и досъдебни производства, образувани за трафик на хора;

- една проверка на дейността на Районна прокуратура – Сливен по преписки и досъдебни производства, образувани във връзка с осъществено домашно насилие, както и за неизпълнение на заповед за защита от домашно насилие;

- една проверка относно обоснованост и законосъобразност на прокурорските актове, постановени от Районна прокуратура – Сливен по делата и преписките срещу непълнолетни обвиняеми лица;

- една проверка на досъдебни производства, по които са допуснати съществени процесуални нарушения, поради което прокурорът е упражнил правомощията си по чл.242, ал.2, чл.357, ал.1, т.5, чл.363, ал.1, т.5 от НПК и е върнал делото на разследващия орган, с указание да ги отстрани или ги е отстранил сам;

- една проверка на дейността по привеждане в изпълнение на наложените наказания „лишаване от свобода“ и „пробация“ и своевременното прилагане на разпоредбите на чл.306 ал.1 т.1 и т.3 от НПК и чл.24, 25 и 68 от НК;

- една проверка на дейността по привеждане в изпълнение на съдебните актове с наложено наказание „лишаване от право да се управлява МПС“ по смисъла на чл.37 т.7 от НК;

- една проверка на срочността на привеждане на съдебните актове в изпълнение;

В изпълнение на Плана за дейността на прокуратурите от системата на ОП-Сливен, през отчетната 2024 г. са извършени и:

- една проверка в ОСО при ОП-Сливен по организацията на работата по разследването на несвършените досъдебни производства, образувани преди повече от 3 години;

- една проверка за законосъобразност в дейността на Областна пробационна служба, относно изпълнението на пробационните мерки по чл.42а, ал.2, т.6 от НК, чл.42а, ал.2, т.5 от НК и чл.43, ал.2 и ал.3 от НК;

- ежемесечни проверки в арестните помещения в Затвора – Сливен към ГД „ИН“ за спазване на разпоредбите на чл.241 и сл. от ЗИНЗС, в честота поне два пъти месечно, съгласно чл.82 б.“а“ от Указанието за дейността на прокуратурата по надзора за изпълнение на наказанията и другите принудителни мерки;

- една проверка в ГД „ИН“ Арест при Затвора – Сливен по спазване на разпоредбите на ЗИНЗС и подзаконовите нормативни актове, регламентиращи приемане на задържани лица и преместването им от един в друг арест или затвор, настаняване, охрана, конвоиране, включително и лечение, свиждане и други случаи на напускане на арестните помещения;

- една проверка в Затвора – Сливен за законосъобразност в дейността на затворническата администрация по налагане на дисциплинарни наказания по смисъла на чл.101 и сл. от ЗИНЗС;

- проверени за законосъобразност са 38 акта – заповеди/договори на областния управител за разпореждане с имоти – частна държавна собственост.

Всички доклади и справки по извършените ревизии и проверки са изготвени в срок, резултатите от проверките и ревизиите са обсъдени на проведените месечни заседания в ОП - Сливен с прокурорите от Сливенския съдебен район. Констатациите и препоръките, отразени в доклада на Окръжна прокуратура – Сливен за резултатите от извършената комплексна годишна ревизия на Районна прокуратура - Сливен са били обсъдени на проведено общо събрание на прокурорите Районна прокуратура - Сливен. По констатациите и препоръките няма постъпили в Окръжна прокуратура - Сливен възражения.

През 2024 г. е извършвана една проверка от Националното бюро за контрол на специалните разузнавателни средства, при която не са констатирани пропуски в работата при прилагане на Закона за специалните разузнавателни средства.

През отчетния период от Апелативна прокуратура – Бургас са извършени, както следва:

- комплексна ревизия на дейността на Окръжна прокуратура – Сливен за 2023 г.;

- проверка по дейността на ОП - Сливен във връзка с обезпечаването и отнемането на средства, предмети и облаги от престъпления, свързани с изпирането на пари;

- проверка в дейността по прилагане на „Инструкцията за поддръжка и използване на електронният регистър на лица с неприключили наказателни производства” и на „Инструкцията за взаимодействието между Прокуратурата на Република България и Министерството на вътрешните работи при разследването на две или повече досъдебни производства, образувани и водени срещу едно и също лице“;

- извънпланова проверка на дейността на ОП – Сливен по преписки и досъдебни производства с предмет „трафик на хора“;

- тематична проверка за сроковете, в които се провежда разследването на дела, по които съдът е прекратил съдебното производство и е върнал делото на прокурора за отстраняване на допуснати нарушения;

- тематична проверка на дейността на приключените и решени през първото шестмесечие на 2024 г. преписки с предмет на разследване - престъпления против данъчната система;

- тематична проверка на дейността на прокуратурите по срочността в действията при привеждане на съдебните актове в изпълнение;

- планова проверка на спрените досъдебни производства с правно основание чл.244, ал.1, т. 3 от НПК;

- планова проверка на дейността на ОП - Сливен, по привеждане в изпълнение на наложените наказания лишаване от свобода и пробация и своевременното прилагане на разпоредбите на чл.306, ал.1, т.1 и т.3 от НПК и чл.24, чл.25 и чл.68 от НК.

- тематична проверка по УПО на осъдените лица и участието на прокурорите в съд. производства по чл.437-442 НПК;

- планова тематична проверка по наказателно съдебния надзор с предмет прилагането на чл.83а-е от ЗАНН за всички приключени през периода декември 2023г. - м. ноември 2024г.

- проверка на досъдебни производства, по които са допуснати съществени процесуални нарушения, поради което прокурорът е упражнил правомощията си по чл.242, ал.2, чл.357, ал.1, т.5, чл.363, ал.1, т.5 от НПК и е върнал делото на разследващия орган с указание да ги отстрани или ги е отстранил сам;

През 2024г. в ОП – Сливен няма образувани дисциплинарни преписки, които да налагат образуване на дисциплинарно производство или обръщане на внимание по чл. 327 от ЗСВ.

**VІI. НАТОВАРЕНОСТ НА ПРОКУРАТУРИТЕ В СЛИВЕНСКИ СЪДЕБЕН РАЙОН И НА СЛЕДСТВЕН ОТДЕЛ**

**1. Обем на прокурорската дейност** - представена в табличен и графичен вид по съответните показатели и прокуратури, както и общо за региона.

|  |  |  |  |  |
| --- | --- | --- | --- | --- |
| Прокуратура | Общо наблюдавани ДП | Общо решени ДП | Общо участия в съд. заседания/дни | Прокурорски актове внесени в съда |
|
| OП - Сливен | 399 | 269 | 1148 | 81 |
| РП - Сливен | 3550 | 2691 | 2240 | 868 |
| **ОБЩО за региона** | **3949** | **2960** | **3388** | **949** |

За 2024 г. средната натовареност на един прокурор от прокуратурите в съдебния район на Окръжна прокуратура - Сливен, която се получава от общия обем на прокурорска дейност, разделен на реално работилите прокурори в прокуратурите е 1139,9. За сравнение, през 2023 г. средната натовареност на един прокурор, изчислен по същите показатели е била 1023,5, а за 2022 г. – 1067,9. Увеличението в средната натовареност спрямо отчетната 2023 г. е с 11,4%, а спрямо отчетената 2022 г. с 6,74%

За Окръжна прокуратура - Сливен през 2024 г. средната натовареност на един прокурор е била 646,2 при 602,2 за 2023 г. и 561,6 за 2022 г. Броят на реално работилите прокурори през отчетната 2024 г. е бил 10 при 10,3 и 9,33 за предходните две години. Отчита се увеличение на натовареността спрямо 2023 г. с 7,3% и по-осезателно спрямо 2022 г. с 15,06 %, като следва да се посочи, че данните се отнасят за приблизително еднакъв брой на работилите прокурори през последните три години.

За Районна прокуратура - Сливен през 2024 г. средната натовареност на един прокурор е била 1444,3 при 1285,2 за 2023 г. и 1375,2 за 2022 г. Броят на реално работилите прокурори през отчетната година е 16,22 при 16,58 за 2023 г. и 15,37 за 2022 г. Налице е съществено увеличение спрямо 2023 г. с 12,38 % и по-слабо изразено увеличение спрямо 2022 г. с 5,02%, отново като при ОП – Сливен при приблизително еднакъв брой на работилите прокурори през последните три години.

Обобщеният извод е, че в средната натовареност и обема на работа на прокуратурите в съдебния район се наблюдава тенденция за увеличаване в периода 2022 г. - 2024 г.

**2. Средна натовареност на следователите**

Средната годишна натовареност на следователите в Окръжен следствен отдел към Окръжна прокуратура Сливен през 2024 г., която обхваща броя на разследваните дела, на изпълнените делегации и международни поръчки, разделен на реално работилите следователи е 49 при 81,8 за 2023 г. и 65 за 2022 г. През отчетна година са работили 6 следователи при 4,5 за 2023 г. и 4,08 следователи за 2022 г. На практика, през 2024 г. е запазен обемът на следователската дейност през тригодишния период, при повишена срочност, като намаляването на общата натовареност е в пряка зависимост от броя на работилите следователи през всяка от годините.

**Р А З Д Е Л III**

**ПРИОРИТЕТИ В ДЕЙНОСТТА НА ПРОКУРАТУРИТЕ ОТ СЛИВЕНСКИ СЪДЕБЕН РАЙОН**

Резултатите от дейността на Окръжна прокуратура – Сливен, Районна прокуратура - Сливен и на разследващите органи, отчетени и анализирани в настоящия доклад, са обективен израз на степента на реализация на приоритетите през 2024 г., очертани в предходния отчетен доклад.

През 2024 г., както и през предходните години, продължиха усилията на прокурорите от Окръжна прокуратура - Сливен и Районна прокуратура - Сливен и на следователите от ОСО при ОП – Сливен за законосъобразното осъществяване на конституционните им правомощия, при стриктно спазване на правата на гражданите. Организацията на работа създадена в прокуратурата и високото ниво на подготвеност на магистратите допринесоха за качественото и срочно изпълнение на служебните им задължения, в резултат на което са запазени постигнатите много добри резултати през последните години по отделните направления на дейност.

През отчетната година продължи процесът на обучението на магистратите и съдебните служители, както присъствено, така и в дистанционни форми на обучение, с цел повишаване професионалната им подготовка и създаването на предпоставки, позволяващи качествено и ефективно изпълнение на служебните им задължения и провеждане на наказателните производства в съответствие със стандартите за ефективно разследване.

Както и през предходните години взаимодействието на прокуратурата с оперативните служби и с разследващите органи на МВР по разкриване и наказателно преследване на извършителите на престъпления беше осъществявано на високо ниво. Продължи и съвместното провеждане на специализирани полицейски акции за разкриване и наказателно преследване на извършителите на престъпления, свързани с посегателства срещу собствеността и личността на гражданите и такива свързани с държане и разпространение на наркотични вещества, и особено в районите на учебните заведения, разположени на територията на област Сливен. Целенасочени усилия от страна на прокурорите и разследващите органи бяха положени и по отношение на ефективното провеждане на наказателните производства за престъпления с причинена смърт, в това число специално и при транспортните престъпления. Такива усилия бяха положени и по отношение на разследванията за престъпленията свързани с домашно насилие.

Продължиха усилията за по-пълноценно използване на професионалния капацитет на следователите, посредством оптимизиране на тяхната натовареност, чрез възлагане на разследвания по досъдебни производства с фактическа и правна сложност.

През отчетната година се поддържаше високо ниво на международноправно сътрудничество, в това число и чрез оптимизиране на взаимодействието с Европейската прокуратура.

Продължиха ефективно да се реализират и механизмите за взаимодействие между прокуратурата и КОНПИ, в съответствие с приетите подзаконови нормативни актове.

Запазено бе високото ниво на срочност на проверките, на разследванията по досъдебните производства, както и на произнасянията от прокурорите по всички видове надзори.

Периодично са провеждани работни съвещания на прокурорския състав, с цел подобряване на прокурорската дейност и обосноваността и законосъобразността на прокурорските актове, на които съвещания са докладвани и обсъждани причините за отмяна на прокурорските актове и за връщането на делата от съда и са набелязвани мерки за преодоляване на тези слабости.

**Приоритети в дейността на Окръжна прокуратура – Сливен през 2025 година:**

1. Надграждане на постигнатото по отношение на ефективността на надзора, упражняван от наблюдаващите прокурори върху работата на разследващите органи, с цел ефективно разследване по досъдебните производства, при стриктно спазване на правата на гражданите. Продължаване на усилията за ефективно използване на професионалния капацитет на следователите, чрез оптимизиране на тяхната натовареност.

2. Продължаване на периодичния контрол, осъществяванот административните ръководители, в изпълнение на задълженията им, произтичащи от разпоредбата на чл.140 ал.3 от ЗСВ, с цел предотвратяване на неоснователно забавяне на проверките по преписките и на разследванията по досъдебните производства. Целенасочени усилия за своевременно приключване на разследванията по досъдебни производства с променена компетентност след закриване на специализираните прокуратури.

3. Ефективно и срочно провеждане на разследванията по досъдебни производства за престъпления с причинена смърт, в това число специално и при транспортни престъпления, за корупционни престъпления, за организирана престъпност, домашно насилие, трафик на хора и пране на пари.

4. Поддържане на високо ниво на ефективно международноправно сътрудничество и на взаимодействие с Европейската прокуратура.

5. Продължаване на аналитичната дейност по наказателносъдебния надзор, с оглед установяване на причините за връщане на делата от съда на прокуратурата и на причините за постановените оправдателни съдебни актове, с цел подобряване качеството на работата и на постановените прокурорски актове.

6. Повишаване квалификацията на прокурорите и следователите, гарантиращо провеждане на разследванията по досъдебните производства в съответствие с европейските стандарти, чрез участие в обучителни семинари, организирани от Националния институт на правосъдието и външни доставчици на обучения по важни за правоприлагането теми.

7. Прозрачност, отчетност и публичност в работата на прокуратурата в рамките на допустимото от закона, с акцент ефективността на упражняването на правомощията на прокурорите и следователите и резултатите от тяхната дейност.

 **АДМ. РЪКОВОДИТЕЛ –**

 **ОКРЪЖЕН ПРОКУРОР:** ………..………..

  /В. Гангалов/